24/12/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 48710/2021.-Concesión definitiva do Programa: FOIEV/2021

RESOLUCIÓN POLA QUE SE APROBA A SELECCIÓN DEFINITIVA DE ENTIDADES BENEFICIARIAS DO PROGRAMA DE ADQUISICIÓN E CESIÓN DE VEHÍCULOS ÁS ENTIDADES SEN ÁNIMO DE LUCRO DA PROVINCIA DA CORUÑA PARA A MELLORA DOS SERVIZOS E/OU PRESTACIÓNS EN MATERIA DE SERVIZOS SOCIAIS E/OU SOCIOSANITARIOS DURANTE O ANO 2021 (FOIEV/2021) Don VALENTÍN GONZÁLEZ FORMOSO, Presidente da Deputación Provincial da Coruña, ANTECEDENTES Primeiro. Mediante resolución da Presidencia n° 47221 de 1 de decembro de 2021, publicada no BOP do 3 de decembro de 2021 procedeuse a conceder, de forma provisional, as subvencións da convocatoria Programa de adquisición e cesión de vehículos ás entidades sen ánimo de lucro da provincia da coruña para a mellora dos servizos e/ou prestacións en materia de servizos sociais e/ou sociosanitarios durante o ano 2021 (FOIEV/2021) abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Vistos os antecedentes sinalados, as disposicións legais de aplicación e os informes da Sección de Servizos Sociais e da Intervención, RESOLVO: Primeiro. Non admitir as solicitudes que figuran no Anexo 1, polos motivos que se indican. Segundo. Aprobar definitivamente as puntuacións totais obtidas polas entidades solicitantes, que figuran no Anexo 2 desta resolución. Terceiro. Seleccionar as e ntidades que se relacionan no Anexo 3 ás que se lle entregarán os vehículos sinalados ao prezo que figura no mesmo anexo, cuxa adquisición financiarase con cargo á aplicación orzamentaria 0611/23121/62401, fase A, referencia nº 22021005772, operación nº 220210052103.1, por un importe total de 187.984,56 €. Cuarto. Nomear suplentes ás entidades do anexo 4 para o suposto para os supostos de que algunha das entidades con máis puntuación renuncie ao vehículo. Quinto. Publicar esta resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. ANEXO 1: Entidades non admitidas ANEXO 2: Puntuación das entidades ANEXO 3: Entidades beneficiarias seleccionadas ANEXO 4: Entidades suplentes Contra a presente resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se poda exercitar calquera outro recurso que se estime pertinente A Coruña, 23 de decembro de 2021 O presidente, A secretaria, Valentín González Formoso Amparo Taboada Gil